
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
от Димитър Николов
Кмет на Община Бургас


Относно: Приемане на решение за отправяне на искане до Областния управител на област Бургас за предоставяне право на управление на Община Бургас върху недвижим имот – частна държавна собственост, представляващ УПИ ІІІ в кв.19 по актуализирания ПУП-ПРЗ на ж.к.“Изгрев“, гр.Бургас.


УВАЖАЕМИ ОБЩИНСКИ СЪВЕТНИЦИ,

С Договор №Д-04-9/04.06.2013г., Областният управител на Област Бургас е предоставил безвъзмездно на Община Бургас правото на управление върху недвижим имот - частна държавна собственост, представляващ УПИ ІV в кв.19 по предходен недействащ ПУП-ПРЗ на ж.к.“Изгрев“, гр.Бургас, който да се ползва за „Зона за разхождане на домашни любимци“, със срок – до приключване на започната процедура по чл.54 от ЗДС, описана в Решение по т.16 от Протокол №12/01.06.2016г. на Общински съвет-Бургас, но не повече от три години, съответстващ на част от ПИ 07079.501.179 по КККР на гр.Бургас. 
Цитираният имот е частна държавна собственост и е частично идентичен със следните имоти по стар недействащ план на комплекса (бивше село Атанасово): дворно място, представляващо бивш парцел ІІ, целият с площ 1499 кв.м. в бивш кв.7, актуван с Акт №5954/10.02.1981г. за държавна собственост, дворно място, представляващо бивш парцел Х, целият с площ 1335 кв.м. в бивш кв.7, актуван с Акт №5957/10.02.1981г. за държавна собственост, дворно място с площ 1486 кв.м., актувано с Акт №6443/24.04.1982г. за държавна собственост и дворно място, представляващо бивш парцел ІХ, целият с площ 1374 кв.м. в бивш кв.7, актуван с Акт №6011/12.02.1981г. за държавна собственост;
В изпълнение на чл.7, ал.1 от договора, Община Бургас е оградила имота и го ползва по предназначение.
Определеният в договора тригодишен срок е изтекъл през август 2016г.
Към настоящият момент имотът е ограден и все още се използва за целта, за която е предоставен и отговаря на потребностите на живущите в комплекса от подобни специализирани терени / площадки, които да се използват за разхождане на домашни любимци, без това да пречи на обществените функции на парка. 
По актуализирания ПУП-ПРЗ на ж.к „Изгрев“, одобрен с Решение №49-16/24.03.2015г. на Общински съвет-Бургас, бившият УПИ ІV, целият с площ 10092 кв.м. в кв.19 по предходен недействащ ПУП-ПРЗ  съответства на нов УПИ ІІІ, отреден „За обществено обслужване“, целият с площ 8676 кв.м. в нов кв.19 на плана.
С писмо с вх.№08-00-616/1/21.06.2018г., Областният управител на област Бургас е изразил становище, че Община Бургас може да предприеме необходимите правни и фактически действия, за да бъде продължено предоставеното право на управление върху посочения недвижим имот – частна държавна собственост, с предназначение за Зона за разхождане на домашни любимци.
Ето защо, в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, във връзка с чл.15, ал.1 и ал.2 от Закона за държавната собственост, чл.6, ал.3 от Правилника за прилагане на закона за държавната собственост, да вземе следното

РЕШЕНИЕ:

Да бъде отправено искане до Областния управител на област Бургас за предоставяне безвъзмездно право на управление на Община Бургас върху недвижим имот – частна държавна собственост, представляващ нов УПИ ІІІ, целият с площ 8676 кв.м.,  отреден „За обществено обслужване“,  в нов кв.19 по  актуализирания ПУП-ПРЗ на ж.к.“Изгрев, гр.Бургас, одобрен с Решение №49-16/24.03.2015г. на Общински съвет-Бургас, частично идентичен със следните имоти: дворно място, представляващо бивш парцел ІІ, целият с площ 1499 кв.м. в бивш кв.7, актуван с Акт №5954/10.02.1981г. за държавна собственост, дворно място, представляващо бивш парцел Х, целият с площ 1335 кв.м. в бивш кв.7, актуван с Акт №5957/10.02.1981г. за държавна собственост, дворно място с площ 1486 кв.м., актувано с Акт №6443/24.04.1982г. за държавна собственост и дворно място, представляващо бивш парцел ІХ, целият с площ 1374 кв.м. в бивш кв.7, актуван с Акт №6011/12.02.1981г. за държавна собственост по предходен недействащ план на комплекса (бивше село Атанасово); съответстващ на част от ПИ с идентификатор 07079.501.179 по одобрени КККР на гр.Бургас, за „Зона за разхождане на домашни любимци“, за срок от 5 (пет) години.

Приложения: Писмо на Областен управител на област Бургас с вх.№ 06-00-326/2/25.06.2018 г.; Договор №Д-04-9/04.06.2013г. за безвъзмездно право на управление;  Извадка от ПУП-ПРЗ на ж.к.“Изгрев“; Актуална справка по КККР на гр.Бургас.

